कानपुर। दिल्ली से मथुरा और मथुरा से कोटा (राजस्थान)-मुंबई के बीच बुलेट ट्रेन दौड़ेंगी। इस रूट का रेलवे ट्रैक अपग्रेड किया जा रहा है। जल्द ही रूट का ट्रायल होगा। फिर 200-250 किलो मीटर प्रतिघंटा के हिसाब से ट्रेनें चलेंगी। ट्रैक अपग्रेडेशन के काम में जापान का सहयोग लिया जा रहा है। यह जानकारी आईआईटी कानपुर की एलमनाइ मीट में गुरुवार को हिस्सा लेने आए भारतीय रेलवे के सीनियर डिवीजनल इंजीनियर कोआर्डिनेशन आशुतोष ने दी। उन्होंने बताया कि पुणे-मुंबई और मुंबई-अहमदाबाद के रेलवे ट्रैक को हाईस्पीड कॉरिडोर बनाने का काम चल रहा है। यह प्रयोग सफल रहा तो चीन, जापान की तरह रेलवे ट्रैक पर तेज ट्रेने चल सकेंगी। दिल्ली से कानपुर-लखनऊ रेलवे ट्रैक को अपग्रेड करने, आटोमैटिक ब्लाक और सिग्नल सिस्टम को दुरुस्त करने का काम भी शुरू हो चुका है।